প্ৰতিমাহে অধিক উপাৰ্জন কৰিব বিচাৰে নেকি? জানি লওক ডাকঘৰৰ এই আঁচনিৰ বিষয়ে post-office-monthly-income-scheme-it-provides-huge-benefits-know-details-hb- News18 assam\nHome » photogallery » lifestyle »প্ৰতিমাহে অধিক উপাৰ্জন কৰিব বিচাৰে নেকি? জানি লওক ডাকঘৰৰ এই আঁচনিৰ বিষয়ে\nপ্ৰতিমাহে অধিক উপাৰ্জন কৰিব বিচাৰে নেকি? জানি লওক ডাকঘৰৰ এই আঁচনিৰ বিষয়ে\nবৰ্তমান আমাৰ কষ্টোপাৰ্জিত ধন বিনিয়োগ কৰিবলৈ বহুতো আঁচনি উপলব্ধ যদিও লাভজনক আৰু সুৰক্ষিত আঁচনি এখন বাচনি কৰাটো অতি গুৰুত্বপূৰ্ণ। ইয়াৰ ভিতৰত ডাকঘৰৰ মাহিলি আয় আঁচনি উল্লেখযোগ্য ।\n। June 26, 2021, 18:43 IST\nবৰ্তমান সকলো মানুহেই নিজৰ ভৱিষ্যত সুৰক্ষিত হোৱাটো বিচাৰে। ভৱিষ্যত সুৰক্ষিত কৰিবলৈ আমি বহু উপায় অৱলম্বন কৰিবলগীয়া হয়। বৰ্তমান আমাৰ কষ্টোপাৰ্জিত ধন বিনিয়োগ কৰিবলৈ বহুতো আঁচনি উপলব্ধ যদিও লাভজনক আৰু সুৰক্ষিত আঁচনি এখন বাচনি কৰাটো অতি গুৰুত্বপূৰ্ণ। ইয়াৰ ভিতৰত ডাকঘৰৰ মাহিলি আয় আঁচনি উল্লেখযোগ্য । এই আঁচনিয়ে আপোনাৰ ধন সুৰক্ষিত কৰাৰ লগতে প্ৰতিমাহে এক লাভজনক আয় প্ৰদান কৰে।\nডাকঘৰৰ মাহিলী আয় আঁচনি বৰ্তমান উপলব্ধ। এই আঁচনি অতি লাভজনক হিচাপে বিবেচিত হৈছে। গুৰুত্বপূৰ্ণ কথাটো হ'ল, এই আঁচনি যিকোনো ব্যক্তিয়ে খুলিব পাৰে। বৰ্তমান উপলব্ধ বেংক ফিক্সড ডিপজিট নাইবা ডেব্ট ইনষ্ট্ৰুমেণ্টৰ তুলনাত এই আঁচনিয়ে অধিক ৰিটাৰ্ণ প্ৰদান কৰে। ইয়াৰ জৰিয়তে আপোনাৰ প্ৰতি মাহে এক নিশ্চিত উপাৰ্জন হৈ থাকিব আৰু স্কীম সম্পূৰ্ণ হোৱাৰ পিছত সম্পূৰ্ণ জমা পুঁজি লাভ কৰিব।\nএই আঁচনি আপুনি আপোনাৰ সন্তানৰ কাৰণে খুলিব পাৰে। যদিহে সন্তানৰ বয়স ১০ বছৰতকৈ তলৰ হয় তেন্তে অভিভাৱক হিচাপে আপুনি সন্তানৰ নামত আঁচনি খুলিব পাৰিব। প্ৰতি মাহে নূন্যতম ১০০০ টকাকৈ মাহিলি বিনিয়োগ আঁচনিত চিংগল একাউণ্টত সৰ্বোচ্চ ৪.৫ লাখ টকালৈকে জমা কৰিব পাৰিব। ইয়াৰ বিপৰীতে জইণ্ট একাউণ্টত সৰ্বোচ্চ ৯ লাখ টকালৈকে জমা কৰিব পাৰিব।\nএজন ব্যক্তিয়ে তেওঁৰ নামত মাত্ৰ এখন আঁচনিহে খুলিব পাৰিব। অৱশ্যে তেওঁ ডাকঘৰত অন্যান্য আঁচনি খোলাৰ ক্ষেত্ৰত কোনো নাথাকিব।\n৫ বছৰৰ মেচ্যুৰিটি পিৰিয়ডৰ এই আঁচনিত ৬.৬ শতাংশ বাৰ্ষিক সুত প্ৰদান কৰা হয়। এই বাৰ্ষিক সূত মাহিলি হিচাপত ধাৰ্য কৰা হয়। আঁচনিখনৰ ম্যাদ উকলি যোৱাৰ পিছতো জমা ধন ৰাশি পুনৰ একেখন আঁচনিত বিনিয়োগ কৰিব পাৰে। গুৰুত্বপূৰ্ণ কথাটো হ'ল আপুনি জমা কৰা ধন ৰাশিৰ ওপৰত কোনো ধৰণৰ টি.ডি.এছ. প্ৰযোজ্য নহয়। অৱশ্যে আপুনি প্ৰতি মাহে লাভ কৰা মাহিলি আয়ৰ বাৰ্ষিক জমা ৰাশি কৰ প্ৰদান কৰিবলগীয়া আয়ৰ অন্তৰ্ভুক্ত হ'ব।\nআপোনাৰ ওচৰৰ যিকোনো ডাক ঘৰত প্ৰমাণিত নথি পত্ৰ বা পৰিচয় পত্ৰ যেনে আধাৰ কাৰ্ড, পেন কাৰ্ড, ভোটাৰ পৰিচয় পত্ৰ, ৰেচন কাৰ্ড, ড্ৰাইভিং লাইচেঞ্চৰ আদিৰ সহায়ত এই আঁচনিৰ বাবে একাউণ্ট খুলিব পাৰে।
